kardosdrur/scandi-wiki huggingface dataset:
Ledsageart

Enhver planteart har samspil med adskillige arter inden for andre organismer, hvad enten disse tilknyttede organismer lever af plantens blade, bark, ved, saft, nektar eller pollen, eller de blot lever på specielle dele af plantens overflade, for eksempel på gammel bark. De tilknyttede arter kan kaldes plantens ledsagearter. Store træer er så sammensatte og længelevende skabninger, at de kan have tusindvis af forskellige ledsagearter.

En hjemmehørende planteart har typisk en meget lang forhistorie med konstant lokal tilstedeværelse. Det betyder, at ledsagearter inden for insekter og andre hvirvelløse smådyr samt svampe og laver har haft så meget større mulighed for at indfinde sig. Ledsagearter er knyttet til et begrænset udvalg af værtsplanter, og nogle af de specialiserede arter kan kun leve på én bestemt værtsplanteart. Derfor er der stor forskel på, hvor mange arter af lav der gror på barken af forskellige træarter, hvor mange forskellige svampe der indfinder sig, hvor mange forskellige svirrefluer der besøger blomsterne, og hvor mange billearter, der æder af de døde dele.

Forskning 
Der laves meget lidt forskning i ledsagearter. En af de få undersøgelser af forskelle i antal arter tilknyttet forskellige træer tog udgangspunkt i Sverige og Storbritannien, og resultaterne ses forneden i tabellen. Værdierne er ikke det samlede antal insektarter, der ledsager træerne, men inden for bestemte grupper af sommerfugle og biller. Forskellene giver en indikation af hhv. artsrigdom eller -fattighed (også kaldet biodiversitet). Gennemsnitsværdierne kan tages som et tilnærmet udtryk for, hvad vi kunne forvente i Danmark.

Tabel. Antallet af insektarter knyttet til forskellige typer træer, inden for nogle grupper af sommerfugle og biller.

Af studiet kan man konkludere, at de arter med længst levetid i Nordvesteuropa (fx Pil og Birk) er rigest på insektarter. Derimod er de seneste hjemmehørende arter (fx Ask, Bøg og Avnbøg) mest insektfattige.

I England sammenlignede et andet studie den hjemmehørende art Stilk-Eg med Sten-Eg, som blev indført fra Sydeuropa i 1580. Sten-Egen har angiveligt efter 400 år kun opnået samspil med to insektarter, mens man på stilk-eg registrerede 800 insektarter.

Se også 
 Liste over blandingsplanter

Noter 

Skov
Planter
Plantehistorie
Krøyer

Der findes flere med navnet Krøyer

 P.S. Krøyer - en dansk maler.
 Marie Krøyer - en dansk maler
 Karl Krøyer - en dansk opfinder
 Henrik Krøyer - en dansk zoolog

Andet 
 Krøyers Plads - en plads i København.
 Krøyerkugler - små kugler afpolystyrenplast
 Marie Krøyer (film) - en dansk film om P.S. Krøyers kone.
Dilara Alijeva

Dilara Alijeva () (født 14. december 1929 i Tbilisi, Georgiske SSR, Sovjetunionen, død 19. april 1991 i Qakh, Aserbajdsjanske SSR, Sovjetunionen) var en aserbajdsjansk feminist, forfatter og politiker.

Dilara Alijeva grundlagde Aserbajdsjan Foreningen til beskyttelse af kvinders rettigheder. Hun døde 19. april 1991 i en bilulykke og blev begravet i Baku. En gade i Baku og foreningen hun grundlagde blev opkaldt efter hende.

Kildehenvisninger 

 

Forfattere fra Aserbajdsjan
Politikere fra Aserbajdsjan
Feminister fra Aserbajdsjan
Personer fra Tbilisi
Kvinder fra Aserbajdsjan
Bolivias præsidenter

Bolivias præsident (formelt  eller blot (), er statsoverhoved og regeringsleder i Bolivia. I henhold til den nuværende forfatning vælges præsidenten ved valg for en fem-årig periode.

Den nuværende midlertidige præsident er Luis Arce, der tiltrådte embeddet den 8. november 2020. Den længst siddende demokratisk valgte præsident i Bolivia var Evo Morales, der var i embedet fra 2006 til 2019. Han blev valgt ved et demokratisk valg i 2005 og genvalgt i 2009 og igen i 2014. Ved valget i 2019 måtte han efter pres fra militæret træde tilbage som følge af uroligheder efter rapportering af omfattende valgsvindel.

Historie
Gennem Bolivias mere end 190 år af uafhængighed har landet været regeret af militærledere, der kæmpede for landets uafhængighed, militærledere fra Salpeterkrigen, repræsentanter for aristokratiet, militærleder, militærjuntaer og demokratisk valgte ledere. Landet har været gennem flere borgerkrige, kup, uroligheder og vold.

Liste over Bolivias præsidenter

Se også
Bolivias historie

Noter

Eksterne links 
Billedgalleri af bolivias præsidenter 

 
Lister over præsidenter
Lister over regeringsledere
Sanikel

Sanikel (Sanicula europaea), også kaldt Almindelig Sanikel er en flerårig plante i skærmplante-familien. Det er en 20-40 centimeter høj urt med en stængel, der som regel er bladløs. Bladene er grundstillet i roset og er langstilkede med håndfligede, uregelmæssigt takkede afsnit. De rødlige eller hvidlige blomster sidder i kuglerunde hoveder, der er samlet i en skærmlignende stand for enden af stænglen. Sanikel er udbredt i Europa, Afrika og Asien. I Vest- og Nordeuropa vokser arten i løvskove i lavlandet, i Mellemeuropa og Middelhavsområdet vokser den i bjergskove og i tropisk Afrika og Asien i højfjeldsområder.

I Danmark er Sanikel almindelig i muldrige løvskove og krat, især i kalkrige bøgeskove. Den blomstrer i maj og juni.

Kilder og eksterne henvisninger 

 Arne og Anna-Lena Anderberg: Den virtuella floran, Naturhistoriska riksmuseet 
 M. Skytte Christiansen og Henning Anthon: Danmarks Vilde Planter, Branner og Korchs Forlag 1958.
 

Skærmplante-familien
Sanikel-slægten

Sanikel-slægten (Sanicula) er en slægt af planter, der består af omkring 37 arter, hvoraf en enkelt findes vildtvoksende i Danmark.

Arter 
Den danske art i slægten:
 Sanikel (Sanicula europaea)

Kilder og eksterne henvisninger 

 Arne og Anna-Lena Anderberg: Den virtuella floran, Naturhistoriska riksmuseet 

Planteslægter
Skærmplante-familien
Vild kørvel

Vild kørvel (Anthriscus sylvestris) er en toårig plante i skærmplante-familien. Det er en op til 1,5 meter høj, rigt grenet urt med matgrønne, hule, furede stængler, der forneden er spredt stivhåret. Bladene er store, mørkegrønne og 2-3 gange fjersnitdelte med trekantet omrids. De hvide blomster sidder i endestillede skærme. Storskærmens stråler er glatte og storsvøb mangler eller er 1-2-bladet. Småskærmene er 5-15-blomstrede og har 5-6 bredt lancetformede svøbblade. Frugten er kølleformet, glinsende og sortbrun og 6-11 millimeter lang. Vild kørvel er udbredt i Europa, Nordafrika og Nordasien, mod syd kun i bjergegne. Den findes desuden indslæbt i Nordamerika.

I Danmark er vild kørvel almindelig langs veje, på jernbaneskrænter, enge, i lyse skove og hegn. Den blomstrer i maj og juni.

Skrydstruppigen, der levede i bronzealderen, blev lagt til hvile på en kohud, der var strøet med netop vild kørvel.

Hjemsted 

Arten findes overalt i Danmark på lysåbne eller svagt skyggede voksesteder, hvor jordbunden er veldrænet og næringsrig, f.eks. langs vejkanter, skovbryn, og strandvolde samt på ruderater, overdrev, brakmarker og i haver.

I Suserup Skov har Naturstyrelsen en gård, Suserupgård. Arealet omfatter skov, agerland, eng og ovedrev. Ved en opmålig af et mindre skovstykke, her kaldet ”analyse nr. 540”, fandt man arten sammen med bl.a. agersnerle, almindelig ask, almindelig brunelle, almindelig fuglegræs, almindelig hundegræs, almindelig hvidtjørn, almindelig hyld, almindelig hæg, almindelig kvik, almindelig rapgræs, almindelig røllike, almindelig røn, bakkeforglemmigej, brunfiltet stjernemos, almindelig bøg, febernellikerod, fladstrået rapgræs, fløjlsgræs, fuglekirsebær, glat dueurt, grå bynke, haremad, hindbær, hvas randfrø, knoldet brunrod, korsknap, krybhvene, lundrapgræs, lægeoksetunge, mælkebøtte, nældeklokke, nældesilke, pastinak, rubørstet kortkapsel, rynket rose, rød svingel, skovelm, skovhanekro, stilkeg, stor fladstjerne, stor nælde

Man skal være meget opmærksom på, at vild kørvel nemt lader sig forveksle med skarntyde.

Noter

Eksterne links 
 Arne og Anna-Lena Anderberg: Den virtuella floran, Naturhistoriska riksmuseet 
 M. Skytte Christiansen og Henning Anthon: Danmarks Vilde Planter, Branner og Korchs Forlag 1958.
 

Skærmplante-familien
Byer i Bolivia

Dette er en Liste over de største byer i Bolivia indeholdende oplysninger om byernes størrelse og udvikling i befolkningstal.

Største byområder efter indbyggertal 
De største byområder i Bolivia er pr. 1. juli 2006:

 La Paz: 1.710.800 indbyggere (omfatter bl.a. byerne La Paz og El Alto)
 Santa Cruz de la Sierra: 1.397.700 indbyggere 
 Cochabamba: 936.300 indbyggere

Ca. 42 % af landets befolkning bebor et af disse tre byområder.

Byer efter indbyggertal 

Den største by i landet er Santa Cruz de la Sierra med omkring 1,5 million indbyggere. Den administrative hovedstad La Paz er landets tredjestørste by med ca. 750.000 indbyggere. Hovedstaden i henhold til forfatningen, Sucre, er landets sjettestørste med godt 250.000 indbyggere. 

Nedenfor følger en liste over de største byer og mellemstore byer med befolkningstal pr. 29. september 1976, 3. juni 1992, 29. juni 2001 og 21. november 2012. Hovedstæder i landets departementer er markeret med *.

Storbyer

Mellemstore byer

Noter

Eksterne links 
 Instituto Nacional de Estadística Bolivia

 
Lister over byer
Vasomotor

Vasomotor refererer til effekter på en blodåre, som ændrer blodårens diameter.

Mere specifikt kan effekten være vasodilatation eller vasokonstriktion.

Noter

Fysiologi
Vasokonstriktion

Vasokonstriktion (sammensnøre, indskrænke) betyder, at et blodkar trækker sig sammen (arteriolerne kontraherer) og kun tillader lidt (eller intet) blod at slippe igennem. Dette kan fx ske, når renin udskilles fra nyrerne på grund af lavt blodtryk.

Processen er i princippet det modsatte af vasodilatation.

Fysiologi
Kālidāsa

Kālidāsa er Indiens berømteste digter, der måske levede i 4.—5. århundrede e. Kr.

Værker, som tilskrives ham, er dramaerne: 1) Mālavikāgnimitra (= "Kongen og Danserinden", oversat på dansk af Edvard Brandes 1874), en haremshistorie: prinsessen Mālavikā er bestemt for kong Agnimitra (som er en historisk person), men kommer som følge af et skibbrud til at tjene en af hans to dronninger som hofdame; hun og kongen bliver forelskede i hinanden, og det hele klarer sig til sidst (trods de hindringer, som dronningernes skinsyge lægger dem i vejen) på den måde, at hun efter de i grunden højsindede dronningers forslag bliver nr 3. 2) Çakuntalā ( = "Sakuntala", oversat og forklaret af Martin Hammerich, 3. udgave, 1879), Kālidāsas og i det hele den gamle indiske litteraturs berømteste mesterværk; den begejstring, som dette stykke med rette vakte selv hos folk som Goethe, bidrog mægtig til at befæste den indiske kitteraturs anseelse i Europa. 3) Vikramorvaçī. Apsarasen Urvaçī bliver gift med kong Purūravas; de elsker hinanden højt; Urvaçī bliver skinsyg, forvandles til en lian, men frelses af Purūravas, som afsindig flakker om i skoven og finder den rette talisman; emnet er frit behandlet efter sagnhistoriske motiver. 2) og 3) foreligger i flere recensioner; af dem alle tre er der talrige udgaver (til dels med kommentarer) og oversættelser med mere. Kālidāsa har videre skrevet de episke digte 4) Kumārasambhava, som går ud på at fremstille krigsgudens (Kārttikeya) oprindelse, i det hele i 17 bøger, hvoraf kun de 7 første (til Çivas og Pārvatīs bryllup) og mulig 8. er af Kālidāsa; det hele går til dæmonen Tārakas drab ved Kumāra; og 5) Raghuvaṃça, i 19 sange, om kongestammen i Ayodhyā af Raghus æt. Disse to digte udmærker sig meget fordelagtig frem for andre indiske kunstdigte af samme slags. 6) Det lyriske digt Meghadūta (= "Skybudet", oversat af Paul Marcussen, 1882; på svensk "Molnbudet", oversat af August Zacharias Collin 1866 og Hjalmar Edgren 1875) om et budskab, som en elsker (en af rigdomsguden Kubera landsforvist Yaksha eller halvgud) fra et fremmed land sender hjem til sin elskede med en sky med beskrivelse af vejen, som skyen skal gå for at komme til hende. 7) Ṛitusaṃhāra, poetisk skildring af de 6 indiske årstider.

Kilder 

 

Indiens historie
Litteratur fra Indien
Digtere fra Indien
Petitgas

Petitgas er en dansk hatteforretning, der ligger på Købmagergade lige over for Illum i København. Den blev grundlagt d. 23. april 1857 af Francois Petitgas. Det er verdens næstældste hatteforretning.

Butikken fører forskellige klassiske herrehatte som bowlerhat, sixpence, fedora, trilby og høje hatte. Siden 1872 har butikken solgt hatte af mærket Borsalino, som er særligt kendt for deres fedorahatte. Både bygningen og butikken er fredet.

Butikken har i tidens løb haft mange prominente kunder. H.C. Andersen skulle således eftersigende have været kunde i Petitgas. Generelt var forretningen populær bl.a. det bedre borgerskab, som foretrak Petitgas frem for andre hattemagere, og Frederik 9. og Olav 5. er også blevet ekviperet her samt folk fra både Norge og Sverige. Siden oprettelsen i 1800-tallet har butikken kun været udsat for ganske lidt renovering, og både interiøret og facaden står i dag i høj grad som butikken gjorde i 1800-tallet.

Historie 

Petitgas blev grundlagt af Francois Petitgas, der var af fransk oprindelse, og butikken åbnede d. 23. april 1857. Inden da havde han fungeret som svend hos en hattemager i Gothersgade. Baghuset fungerede som fabrik, hvor der i 1880'erne var mere end 40 mennesker ansat. I 1892 blev det nuværende vindue installeret i forbindelse med at butikken blev renoveret. Her blev et ur og et nyt kasseapparat indsat, som begge stadig bliver brugt. I 1900 modtog Petitgas en guldmedalje ved verdensudstillingen i Paris i 1900, og blev derved anerkendt som den bedste hattemager i verden.
Ved Petitgas' død i 1913 tog hans enke og datter over.

I 1924 solgte de butikken til Anton Ramussen, der videreførte forretningen indtil sin død i 1960. I hans tid blev der lagt et linoleumsgulv, som stadig eksisterer. Hans søn Frode overtog efter faderens død, og Frodes søn, Steen, fortsatte driften efter 1981.

I 1994 blev Kurt P. Jensen ansat, og han bestyrede Petitgas frem til 2002, hvor han overtog butikken helt. Han solgte den videre til den nuværende ejer, Bernhard Tommerup, i 2013. Flere havde inden da frygtet, at butikken med Jensens afgang ville lukke, da han flere gange havde udtalt, at der ikke fandtes nogen "med den fornødne viden og interesse for hatte". Tommerup havde tidligere arbejdet for IBM, og været kunde i butikken siden 1997. Han overtog butikken, da han efter eget udsagn ikke "kunne ... holde tanken ud om, at butikken skulle lukke".

Galleri

Noter

Referencer

Eksterne henvisninger 

 

Indre By (København)
Danske virksomheder etableret i 1857
Butikker i København
Tøjbutikker
Hattevirksomheder
Beklædningsvirksomheder i Danmark
Tom Clancy

Thomas Leo "Tom" Clancy, Jr. (født 12. april 1947, død 1. oktober 2013) var en amerikansk forfatter. Hans vigtigste produktion består af politiske og militære thrillere. Bøgerne er trykt i over 100 millioner eksemplarer og 17 titler har været nummer et på New York Times bestsellerliste.  Hans første bog var Jagten på Røde Oktober, som blev en overraskende bestseller, hurtigt efterfulgt af andre.

Bibliografi

Skønlitteratur 
 Jagten på Røde Oktober, (The Hunt for Red October)
 Dødens karteller, (Clear and Present Danger)
 Patrioternes spil, (Patriot Games)
 Nådeløs hævn, (Without Remorse)
 Æresgæld, (Debt of Honor)
 På præsidentens ordre, (Executive orders)
 Tom Clancy´s OP-Center, (Tom Clancy´s Op-Center)
 Tom Clancy's OP-Center: Spejlbillede, (Tom Clancy's Op-Center : Mirror Image)
 Tom Clancy's OP-Center: Magtens spil, (Tom Clancy's Op-Center : Games of state)
 Tom Clancy's OP-Center: Krigshandling, (Tom Clancy's Op-Center : Acts of War)
 Politika, 1999 (Politika)
 Tom Clancys Net Force, (Net Force)
 Rainbow six, (Rainbow six)
 Tom Clancy's Net Force, (Tom Clancy' Op-Center : Net Force)
 Terrorens pris, (The sum of all fears)
 Bjørnen og dragen, (The bear and the dragon)
 Kodenavn: Red Rabbit, (Red Rabbit)
 Tigerens kløer, (The Teeth of the tiger)

Faglitteratur 
 Into the Storm (1997)
 Every Man is a Tiger
 Battle Ready
 SSN - A guided tour of a nuclear submarine
 Armored Cav
 Airborne
 Marine
 Fighterwing
 Carrier
 Future War: Non-lethal Weapons in Modern Warfare
 Special Ops
 Shadow Warriors

Filmatisering 
 Jagten på Røde Oktober (1990)
 Patrioternes spil (1992)
 Dødens karteller (1994)
 The Sum of All Fears (2002)
 Jack Ryan: Shadow Recruit (2014)
 Jack Ryan (2018)
 Without Remorse (2021)

Computerspil

Referencer

Eksterne henvisninger 

 
 
 

Romanforfattere fra USA
Theodor Kalide

Theodor Erdmann Kalide (født 8. februar 1801 i Königshütte i Oberschlesien, død 26. august 1863 i Gleiwitz) var en tysk billedhugger.

Kalide, der var oplært under Schadow og Rauch, har i værker som Den døende løve på Scharnhorsts gravmæle, Drengen med svanen i Charlottenburg og den meget populære marmorstatue Bakkantinde på en panter (1846, Berlins Nationalgalleri) med deres betydelige teknik og realistiske gengivelse været en forløber for den skulptur der udførtes af Reinhold Begas.

Kilder 
 Nagler, Justine: Theodor Kalide. Monographie und Werkverzeichnis des Berliner Bildhauers (1801–1863). Lukas Verlag, Berlin 2018, .
 

Billedhuggere fra Tyskland
Tyskere i 1800-tallet
Personer fra Schlesien
Castella

Castella (カステラ, tidligere også 加須底羅 eller 粕底羅, alle kasutera) er en japansk kage, der er en specialitet fra Nagasaki. Hovedingredienserne er mel, sukker, æg og kartoffel/rissiruppen mizuame.

Castella kom til Japan i det 16. århundrede, da portugisere som de første europæere satte deres fødder der. De medbragte mange ting, der hidtil havde været ukendte i Japan, herunder skydevåben, tobak og i begyndelsen af Kanei-perioden (1624-1644) også castella. Navnet er afledt af bolo de Castella for "kager fra Kastilien" hhv. pão de Castella for "brød fra Kastilien". Det kunne opbevares længe og var derfor et nyttigt næringsmiddel på ofte månedlange skibsrejser. På denne tid befandt Japan sig i Edo-perioden, hvor regimet kun tillod portugiserne at handle i Nagasakis havn. Dengang var var Castella desuden en dyr dessert på grund af de høje sukkerpriser. I tidens løb skete der dog alligevel en udvikling af castella i Japan, og der opstod forskellige smagsretninger.

Eksterne henvisninger

Noter 

Mad fra Japan
Kager
Chawanmushi

Chawanmushi (茶碗蒸し) er en japansk slags æggestand, der som regel spises som forret.

Grundlaget for den dampkogte ret er en krydret og pisket æggeblanding med sojasovs, dashi (suppe), katsuobushi (fiskestykker) og mirin (sød risvin). Som regel benyttes hønseæg, men vagtelæg er også populære. Før kogningen i en skål eller fad tilføjes der desuden hønsekødstykker eller rejer foruden svampe og persille.

Den færdige æggecreme spises som regel med ske i Japan. Den kan spises både varmt og koldt. Som kold mad kaldes den også for tamago tofu. Tilføjes der udon-nudler, kalder man retten for odamaki mushi eller odamaki udon.

Eksterne henvisninger 

 Tilberedelse af chawanmushi (tysk) 
 Chawanmusushi med svampe (tysk)

Mad fra Japan
Jagten på Røde Oktober

{{Infoboks film
| wikidata = alle
| wikidata_ingen = 
| titel = Jagten på Røde Oktober
| billede = 
| billedtekst = 
| originaltitel = The Hunt for Red October
| dansk titel  = 
| genre = Thriller
| instruktør = John McTiernan
| producent = Mace Neufeld
| manuskript =Larry FergusonDonald E. Stewart
| original =Jagten på Røde Oktober af Tom Clancy
| skuespillere =Sean ConneryAlec BaldwinScott GlennJames Earl JonesSam Neill
| musik  = Basil Poledouris
| fotografering  =  Jan de Bont
| klipper  = Dennis VirklerJohn Wright
| studie =Mace Neufeld ProductionsNina Saxon Film Design
| distributør  = Paramount Pictures
| udgivet  =  
| censur  =
| længde = 137 min
| land = USA
| priser = 
| sprog = 
| budget =  $30 million<ref name="boxoffice">{{cite news| last = | first = | title = The Hunt for Red October| publisher = Box Office Mojo| date = | url = http://www.boxofficemojo.com/movies/?id=huntforredoctober.htm| accessdate = 2007-12-03}}</ref>
| indtjening = $200.5 million
| forgænger = 
| fortsættelse  = 
| imdb  = 
| scope = 2534
| cinemazone = 
| danskefilm = 
| danskefilm-stumfilm = 
| danskfilmogtv = 
| dk-filmografi =
| hjemmeside = 
| DVD = 
| VHS = 
| Blu-ray = 
}}Jagten på Røde Oktober'' er en amerikansk spion-thriller fra 1990 instrueret af John McTiernan med Sean Connery og Alec Baldwin i hovedrollerne. Filmen er baseret på romanen af samme navn skrevet af Tom Clancy.

Handling 

Handlingen foregår under den kolde krig. En ny, teknologisk overlegen sovjetisk atomubåd kaldet Røde Oktober, til minde om bolsjevikkernes magtovertagelse ved den russiske oktoberrevolution i 1917, har under kaptajn Marko Ramius' (Sean Connery) kommando kurs mod den amerikanske kyst. 

Den russiske ubådskaptajn har erkendt, at han ikke kan forlige sig med, at han i en tilspidset situation vil kunne blive beordret til at sende atommissiler mod fjenden. Han beslutter sig for sammen med sin besætning at hoppe af i Vesten og overlade Røde Oktober til den amerikanske regering.

Medvirkende 
 Sean Connery som Marko Ramius.
 Alec Baldwin som Jack Ryan.
 Scott Glenn som Bart Mancuso.
 James Earl Jones som Admiral James Greer.
 Sam Neill som Vasily Borodin.
 Joss Ackland som Andrei Lysenko.
 Richard Jordan som Jeffrey Pelt.
 Peter Firth som Ivan Putin.
 Tim Curry som Dr. Petrov.
 Courtney Vance som Jones.

Referencer

Eksterne henvisninger 
 
 

Amerikanske film fra 1990
Krigsfilm fra USA
Film baseret på Tom Clancys bøger
Den kolde krig
Engelsksprogede film
Chazuke

Chazuke (茶漬け), også kaldet ochazuke (お茶漬け), er en enkel japansk ret af ris, hvor man har blandet te i. Omkring Kyoto kaldes chazuke for bubuzuke (ぶぶ漬け).

Chazuke kan sammenlignes med mælk og korn i Europa og Amerika. Som te benyttes ofte varm grøn te, men der benyttes ofte også varmt vand eller dashi (en suppe) i stedet for te. Om sommeren benyttes dog også mugicha (te af byg). Af andre ingredienser benyttes blandt andet umeboshi, tsukemono, ketalaks, nori, tsukudani, shiokara, wasabi eller tarako.

Eksterne henvisninger 

Mad fra Japan
Risretter
Almindelig hulsvøb

Almindelig hulsvøb (Chaerophyllum temulum), også kaldt giftig hulsvøb, er en én- eller toårig plante i skærmplante-familien. Det er en 50-80 centimeter høj urt med marvfyldte, rødplettede stængler, der har lange nedadrettede eller udstående hår og foroven er ru. Bladene er matgrønne, ofte med rødligt skær og 2-3 gange fjersnitdelte med ægformede, afrundede afsnit. De hvide blomster sidder i dobbeltskærme, der før udspringningen er nikkende. Storskærmen mangler svøbblade (eller har højst 2), mens småsvøbet består af 6-8, fint randhårede blade. Skærmstrålerne er ru. Frugten er mørkebrun og 4,5-7 millimeter lang med lyse ribber. Almindelig hulsvøb er udbredt i Europa, Nord- og Vestasien og Nordafrika (mod syd kun i bjergegne). Den findes indslæbt i Nordamerika. Planten kan være stærkt giftig.

I Danmark er almindelig hulsvøb almindelig i skov og krat, langs veje og ved bebyggelse. Den blomstrer i maj til juli.

Kilder og eksterne henvisninger 

 Arne og Anna-Lena Anderberg: Den virtuella floran, Naturhistoriska riksmuseet 
 M. Skytte Christiansen og Henning Anthon: Danmarks Vilde Planter, Branner og Korchs Forlag 1958.
 

Skærmplante-familien
Cliff Michelmore

Arthur Clifford "Cliff" Michelmore (11. december 1919 – 16. marts 2016) var en engelsk tv-studievært og  producent. Han var bedst kendt for BBC Television-programmet Tonight, som han præsenterede fra 1957 til 1965. Han var også vært på BBC's tvdækning af Apollo-månelandingerne, Aberfankatastrofen, det britiske parlamentsvalget i 1966 og 1970 samt indsættelsen af Prins Charles som Prince of Wales i 1969. Han var udnævnt kommandør af Order of the British Empire (CBE) i 1969.

Eksterne henvisninger 
 

Personer tildelt Commander of the Order of the British Empire
Tv-værter fra Storbritannien
Hulsvøb

Hulsvøb (Chaerophyllum) er en slægt af planter, der består af omkring 35 arter, hvoraf tre findes vildtvoksende i Danmark.

Arter 
De danske arter i slægten:
 Almindelig hulsvøb (Chaerophyllum temulum)
 Gylden hulsvøb (Chaerophyllum aureum)
 Knoldet hulsvøb (Chaerophyllum bulbosum)

Kilder og eksterne henvisninger 

 Arne og Anna-Lena Anderberg: Den virtuella floran, Naturhistoriska riksmuseet 

Planteslægter
Skærmplante-familien